Odločba Komisije

z dne 17. februarja 2003

o načelnem priznavanju popolnosti dokumentacije, predložene v podrobno preiskavo glede možne vključitve spiromesifena in metrafenona v Prilogo I k Direktivi Sveta 91/414/EGS

(notificirano pod dokumentarno številko K(2003) 530)

(Besedilo velja za EGP)

(2003/105/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2002/81/ES [2], in zlasti člena 6(3) Direktive,

ob upoštevanju naslednjega:

(1) Direktiva 91/414/EGS zagotavlja pripravo seznama Skupnosti aktivnih snovi, ki jih je dovoljeno vključiti v fitofarmacevtska sredstva.

(2) Dokumentacija za aktivno snov spiromesifen je organom Združenega kraljestva 18. aprila 2002 predložil Bayer AG, Nemčija (sedaj Bayer CropScience), z vlogo za pridobitev njegove vključitve v Prilogo I k Direktivi 91/414/EGS. Za metrafenon je 4. junija 2002 organom Združenega kraljestva dokumentacijo predložil BASF AG, Belgija.

(3) Organi Združenega kraljestva so Komisiji navedli, da je ob prvem pregledu videti, da dokumentaciji za zadevni aktivni snovi izpolnjujeta zahteve v zvezi s podatki in informacijami, določenimi v Prilogi II k Direktivi 91/414/ES. Videti je tudi, da predložena dokumentacija izpolnjuje zahteve v zvezi s podatki in informacijami, določenimi v Prilogi III k Direktivi 91/414/EGS, v zvezi z enim fitofarmacevtskim sredstvom, ki vsebuje zadevno aktivno snov. V skladu s členom 6(2) Direktive 91/414/EGS sta zadevna vlagatelja dokumentacijo naknadno predložila Komisiji in drugim državam članicam; dokumentacija je bila posredovana Stalnemu odboru za prehranjevalno verigo in zdravje živali.

(4) S to odločbo je treba na ravni Skupnosti formalno potrditi, da dokumentacija načelno izpolnjuje zahteve v zvezi s podatki in informacijami, določenimi v Prilogi II, in najmanj za eno fitofarmacevtsko sredstvo, ki vsebuje zadevno aktivno snov, zahteve Priloge III k Direktivi 91/414/EGS.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Dokumentacija v zvezi z aktivnima snovema, identificiranima v Prilogi k tej odločbi, ki je bila Komisiji in državam članicam predložena z namenom pridobiti vključitev omenjenih snovi v Prilogo I k Direktivi 91/414/EGS, načeloma izpolnjuje zahteve po podatkih in informacijah, določenih v Prilogi II k Direktivi 91/414/EGS.

Dokumentacija tudi izpolnjuje zahteve v zvezi s podatki in informacijami, določenimi v Prilogi III k Direktivi 91/414/EGS, v zvezi z enim fitofarmacevtskim sredstvom, ki vsebuje zadevno aktivno snov, upoštevaje predlagano uporabo.

Člen 2

Države članice poročevalke podrobno proučijo zadevno dokumentacijo in o zaključkih svojih preverjanj, ki jih spremljajo priporočila za vključitev ali ne vključitev zadevne aktivne snovi v Prilogo I k Direktivi 91/414/EGS, in morebitnih pogojih s tem v zvezi kakor hitro je mogoče poročajo Komisiji, najpozneje v obdobju enega leta od 18. februarja 2003.

Člen 3

Ta odločba je naslovljena na države članice.

V Bruslju, 17. februarja 2003

Za Komisijo

David Byrne

Član Komisije

[1] UL L 230, 19.8.1991, str. 1.

[2] UL L 276, 12.10.2002, str. 28.

--------------------------------------------------

PRILOGA

AKTIVNI SNOVI, ZA KATERI VELJA TA ODLOČBA

Št. | Splošno ime, identifikacijska številka CIPAC | Prijavitelj | Datum vloge | Država članica poročevalka |

1 | Spiromesifen CIPAC št. 747 | Bayer CropScience, Germany | 18. april 2002 | Združeno kraljestvo |

2 | Metrafenon CIPAC št. 752 | BASF AG, Belgija | 4. junija 2002 | Združeno kraljestvo |

--------------------------------------------------